Joseph Gurney Cannon

Joseph Gurney CANNON (n. la 7-an de majo 1836 en Guilford, Kantono Guilford, Norda Karolino ; m. la 12-an de novembro 1926 en Danville, Ilinojso) estis usona advokato kaj politikisto (Respublikana Partio), kiu funkciis kiel Parolanto de la Ĉambro de Reprezentantoj de 1903 ĝis 1911. Li estis la unua kongresano, kiu servis dum pli ol 40 jaroj.

Laŭ multaj historiistoj kaj fakuloj, li sukcesis uzurpi la potencon de komitataj prezidantoj kaj konstrui rigidan sistemon de regado, pro kio li ricevis la kromnomon "Caro Cannon".

Lian rekordon pri ofictempo de parolanto rompis Dennis Hastert  ankaŭ el Ilinojso, la 1-an de junio 2006.

 Kariero 
maldekstre|eta|La inaŭgura kovrilo de revuo Time, prezentis Cannon-n je lia lasta tago en oficejo, la 3an de marto 1923.
Kiel Respublikisto, Cannon estis elektita al la Usona Ĉambro de Reprezentantoj, kie li komence servis dum naŭ oficperiodoj (4-a de marto 1873 ĝis 3-a de marto 1891). Li ne estis elektita al la 52-a Kongreso, sed li povis reprezenti Ilinojson denove en la 53-a kaj la naŭ postaj oficperiodoj (4-a de marto 1893 ĝis 3-a de marto 1913). Lia lasta kontinua oficperiodo estis de la 4-a de marto 1915 ĝis la 3-a de marto 1923.

De 1883 ĝis 1889 li funkciis kiel Prezidanto de la Respublikana Konferenco de la Ĉambro de Reprezentantoj, la kvara plej alta ofico en la Respublikana gvidantaro. Li denove plenumis la saman oficon de 1899 ĝis 1903. Dum sia ofico li prezidis la Komitaton pri Asignoj, la Komitaton pri Elspezoj en la Poŝtoficeja Departemento kaj la Komitaton pri Regularo. Daŭris kvin provojn por iĝi Parolanto de la Ĉambro de Reprezentantoj en 1903. Ĝis hodiaŭ li estas konsiderata unu el la plej aŭtoritatismaj kaj polemikaj parolantoj, kiu ŝatis agi sola kaj provis koncentri la potencon memstare. Nur en 1910 lia politika potenco estis limigita, kiam Demokratoj kaj malkontentaj Respublikanoj, gvidataj de George W. Norris, certigis, ke Cannon jam ne prezidu la Komitaton pri Regularo kaj tial ne povu plenigi la aliajn komitatojn per membroj laŭ sia elekto. Li restis en la ofico kiel Parolanto ĝis 1911. La konservativa kaj reakcia Cannon havis malmulte da rilato kun la ĉiam pli progresemaj politikoj de Theodore Roosevelt. En 1912, li estis unu el kvar respublikanoj kiuj kontraŭstaris la revenon de Roosevelt al la prezidanteco.

Ankaŭ ekzistis konfliktopunktoj kun Woodrow Wilson. Cannon hezitis aliĝi al la Unua Mondmilito kaj kritikis la Ligon de Nacioj. Malgraŭ sia aŭtoritatisma naturo, Cannon estis konsiderata populara kaj ofte estis nomata "Onklo Joe" en la gazetoj. Tamen, lia ultrakonservativa aliro al koncentrado de potenco ankaŭ naskis la terminon "Kanonismo" en Usono.

En sia lasta tago en ofico, li aperis sur la kovrilo de la unua revuo Time.

 Referencoj 

 Eksteraj ligiloj 

Kategorio:Usonaj politikistoj